b'\n_START_ARTICLE_\nAlison Pill\n_START_SECTION_\nKarriere\n_START_PARAGRAPH_\nPill har v\xc3\xa6rt med i bransjen siden hun var tolv \xc3\xa5r gammel, men spilte i mindre kjente filmer og fjernsynsproduksjoner de f\xc3\xb8rste \xc3\xa5rene. Det var ikke f\xc3\xb8r hun fikk en av hovedrollene i dramafilmen Pieces of April (2003) med Katie Holmes at hun for alvor ble lagt merke til hos et st\xc3\xb8rre publikum. Hun spilte ogs\xc3\xa5 i Confessions of a Teenage Drama Queen (2004) med Lindsay Lohan og Dan in Real Life (2007) med Steve Carell og Juliette Binoche._NEWLINE_I 2008 spilte hun en stor rolle i den biografiske dramafilmen Milk (om politikeren Harvey Milk), som vant to Oscar-priser og ble nominert til ytterligere seks. Senere har hun spilt i filmer som Scott Pilgrim vs. the World (2010), Midnight in Paris (2011) og To Rome with Love (2012), samt miniserien Pillars of the Earth og en stor gjesterolle i TV-serien In Treatment. Hun spiller for tiden i den kritikerroste serien The Newsroom mot blant andre Jeff Daniels og Emily Mortimer.'